[[Fil:Edouard Manet 022.jpg|thumb|left|Henrettelsen af Maximilian 1., [[Miguel Miramón]] og [[Tomás Mejía]]. (''[[Édouard Manet]]'')]]
[[Fil:Maximilian.von.Mexico.jpg|thumb|Maximilians gravsted i [[Kaisergruft]] i Wien.]]
Efter afslutningen af borgerkrigen kunne [[USA]] igen begynde at føre udenrigspolitik og modarbejde den europæiske indblanding på det amerikanske kontinent. USA begyndte at levere våben til de mexikanske republikanere, som stadig vandt terræn i kampene mod regeringen. I [[1866]] trak Frankrig sine tropper ud af Mexico, da det blev klart at modstanden fra USA og de mexikanske oprørere var for stærk. Kejserinde Carlota rejste med dem tilbage til Europa, hvor hun forgæves forsøgte at skaffe støtte i [[Paris]] og [[Wien]]. Napoleon 3. opfordrede Maximilian til at følge efter, men han nægtede at svigte sine lokale tilhængere, selv om slaget var tabt. I [[1867]] blev han sammen med sine sidste loyale styrker omringet i [[Santiago de Querétaro]], som blev belejret i flere uger. [[11. maj]] forsøgte han at flygte fra byen, men blev fanget og stillet for en [[Krigsret (militær)|krigsret]]. Præsident Juárez nægtede ham benådning for at demonstrere, at udenlandsk indblanding ikke ville blive tålt. Kejser Maximilian blev skudt i Querétaro 19. juni sammen med to af sine generaler. Han tog alle i eksekutionspelotonen i hånden, gav dem nogle guldmønter, pegede på sit hjerte og sagde: "''Muchachos'', sigt godt!" <ref>Adam Hochschild: ''Kong Leopolds arv'' (s. 54), forlaget Pax, Oslo 2002, {{ISBN|82-530-2399-5}}</ref> Liget blev sendt hjem til begravelse i [[Kapucinerkrypten|Habsburgernes familiegravsted]] i Wien året efter.
Titler Samfund